4 uur op die snelweg - INK - INK 4 uur op die snelweg - INK
Titel: 4 uur op die snelweg
Datum gepubliseer: 2 Julie 2020 Aantal woorde: 72 76 Kere gelees ♥4
die nag is somber swart en koud
die donkermaan se hiperbool
swaai ‘n sekel oor die sand
‘n yswind suis uit hoeke uit
en die snytjank van ‘n jakkals
eggo rillings oor die land
in hierdie vasgestelde uur
soos ‘n mistiese swart slang
wat die dood se engel aansis
lê die snelweg stil en wag
vir die huswa en sy laksman
en die sluipbreek van die dag.
Seirdna (A Fourie)
Goeie werk, Andries. Dit seil soos ’n slang oor sand, sonder moeite.
Dankie Viooltjie; hoop nie jy het te bang geword nie…
Man dit sal my laat versigtig trap langs dié pad…
Goed gedoen Andries ek hou van die verband tussen die snelweg en die dood.
Dankie Koos en Morne vir die saamlees